شەفەق نیوز/ مەفرەزەیل ئاژانس هەواڵگری لە وەزارەت
ناوخۆ، ئمڕوو دووشەممە، توێستن ئەو تیرۆرستە وەنازناو (ئەبو عەلی جومەیلی) والی
فەلووجە دەسگیر بکەن.
ئاژانس هەواڵگری لە بەیاننامەیگ رەسیە ئاژانس شەفەق نیوز
وت: جومەیلی وەگورەی مادەی ٤ تیرۆر داوا کریاگە لەوەر لایەنگریی ئەرا ریخریاگ داعش
تیرۆرست، و نشان دا ک ئۆپراسیۆن دەسگیکردنەگە وەهاوکاری ئاسایش هەرێم کوردستیان
ئەنجام دریا.
بەیاننامەگە نشان دا ک توومەتبارەگە لە لێکوڵینەوە
سەرەتاییەکان  ئاشکرای لایەنگریی ئەرا
ریخریاگ داعش لە ساڵ ٢٠٠٥ کرد، و کار لە حەشارگەیل تایبەت وە میوانیکردن ئەندامە
تیرۆریەکان لە خاوەن ناسنامەی عەرەویەکان کردگە، و فەرمان ١٥ ساڵ زیندان دریاگە، و
لەساڵ ٢٠١١ مەرەقەز کریاگە، و دویای ئەوە بەیعەتی ئەرا چەتەیل داعش نووەو کردگە، و
کار لە حەشارگەیل چەکەیل کرددگە و ئیجا لە دویای رزگارکردن ئەنبار وەرەو سوریا
وایە.
بەیاننامەگە وتیش: ناونریاگ وە والی فەلوجە، وە شیوەی
جیگر والی مووسڵ دانریاگە، وئیجا بویەسە والی فەلوجە، و خوەی پشتین تەقینەوەیگ
بەساوێد.
وتیش: توومەتبارەگە ئاشکرای ئەنجامدان دەیان کارەیل
تیرۆری دژوە هێزە ئەمنیەکان و هاووڵاتییە بیگوناهەیل  داگە.
